Qaraqalpaq mámleketlik quwırshaq teatrı

Qaraqalpaq mámleketlik quwırshaq teatrı -1990 -jıl shólkemlesken. Teatr " Arıq mergen" (K. Karimov) spektaklı menen ashılǵan. 1991-jıl Samarqandta ótkerilgen festivalda teatr " Arıq mergen" hám " Aq tekesh penen kók tekesh" spektaklları, 1993-jıl Ándijan festivalında " Kerek bolǵanıń kerek", 1995-jıl Tashkent festivalında " Bódene hám túlki", 2000-jıl: Samarqand festivalında " Sum eshek" sıyaqlı spektaklları menen qatnasıp, bayraqlı orınlar iyeledi. 2001-jıl Tashkentte ótkerilgen " Qaraqalpaqstan mádeniyat kúnleri" nde teatr " Urlıqtıń aqırı xorlıq" spektaklı menen qatnastı. P. Aytmuratovtıń " Atam aytqan ańız" shıǵarması tiykarında islengen tamasha keyingi jıllar islengen eń jaqsı spektakllardan. Jubandıq Ibragimov, Roza Piyazova, Qurbangúl Saparbaeva, Aybek Esimbetov, Qoblanbek Qalilayev, Berdimurat Yusupov hám basqa teatrdıń jetekshi aktyorları bolıp tabıladı. Bas rejissyorı hám kórkem basshısı M. Zamatdinov.

Kategoriya:Qaraqalpaqstandaǵı teatrlar
Kategoriya:Ózbekstan teatrları